5.5.2022
FI
Euroopan unionin virallinen lehti
L 131/1
II (Muut kuin lainsäätämisjärjestyksessä hyväksyttävät säädökset)
ASETUKSET KOMISSION TÄYTÄNTÖÖNPANOASETUS (EU) 2022/700, annettu 4 päivänä toukokuuta 2022, kolmansista maista lähtöisin olevan humalan tuonnista annetun asetuksen (EY) N:o 1295/2008 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 190 artiklan 4 kohdan, sekä katsoo seuraavaa: (1)
Komission asetuksen (EY) N:o 1295/2008 (2) liitteessä I vahvistetaan luettelo kolmansien maiden laitoksista, joilla on valtuudet myöntää kyseisistä maista tuotavien humalatuotteiden mukana seuraavia todistuksia.
Mainitut todistukset hyväksytään asetuksen (EU) N:o 1308/2013 77 artiklassa säädettyä todistusta vastaaviksi.
(2)
Kyseisien kolmansien maiden laitosten tehtäviin kuuluu ajantasaistaa asetuksen (EY) N:o 1295/2008 liitteessä I olevat tiedot ja antaa ne tiedoksi komissiolle tiiviin yhteistyön hengessä.
(3)
Kanada on toimittanut komissiolle pyynnön, joka koskee vastaavuustodistusten myöntämiseen valtuutetun laitoksen nimen ja osoitteen muuttamista.
Selkeyden vuoksi on aiheellista korvata asetuksen (EY) N:o 1295/2008 liite I kokonaisuudessaan.
(4)
Sen vuoksi asetusta (EY) N:o 1295/2008 olisi muutettava.
(5)
Oikeusvarmuuden vuoksi ja jotta varmistetaan joustava siirtymä kyseisen alan kauppavirroissa, tämän asetuksen olisi tultava voimaan kiireellisesti sitä päivää seuraavana päivänä, jona se julkaistaan Euroopan unionin virallisessa lehdessä.
(6)
Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla Asetuksen (EY) N:o 1295/2008 muuttaminen Korvataan asetuksen (EY) N:o 1295/2008 liite I tämän asetuksen liitteessä olevalla tekstillä.
(1) EUVL L 347, 20.12.2013, s. 671.
(2) Komission asetus (EY) N:o 1295/2008, annettu 18 päivänä joulukuuta 2008, kolmansista maista lähtöisin olevan humalan tuonnista (EUVL L 340, 19.12.2008, s. 45).